Jaunborne
Šis raksts ir par apdzīvotu vietu. Par upi skatīt rakstu Poguļanka (upe). Jaunborne (IPA: [jaʊ͡nbɔrnɛ]; agrāk arī Neiborna) ir ciems Augšdaugavas novada Salienas pagastā. Izvietojusies pagasta ziemeļdaļā Poguļankas kreisajā krastā pie Lielbornes—Elernes autoceļa (V673) 6 km no pagasta centra Salienas, 33 km no novada centra Daugavpils un 251 km no Rīgas. Apdzīvotā vieta izveidojusies pie Jaunbornes muižas (Neu-Born) centra. No 1945. līdz 1954. gadam Jaunbornes ciema centrs. Jaunbornes katoļu baznīcas ērģeļu prospekts ir valsts nozīmes mākslas piemineklis.